M โบรกมองผลงาน Q1/65 สดใส ทั้งปีกำไรโตแตะ 1.98 พันลบ. แนะซื้อราคาเป้า 60 บาท
M โบรกมองผลงาน Q1/65 สดใส ทั้งปีกำไรโตแตะ 1.98 พันลบ. หากไม่มีการ lockdown-จำกัดที่นั่งในร้านเหมือนปี 63-64 แนะซื้อราคาเป้า 60 บาท
M โบรกมองผลงาน Q1/65 สดใส ทั้งปีกำไรโตแตะ 1.98 พันลบ. หากไม่มีการ lockdown-จำกัดที่นั่งในร้านเหมือนปี 63-64 แนะซื้อราคาเป้า 60 บาท
18 มี.ค. 2565

บล.โนมูระ พัฒนสิน ระบุในบทวิเคราะห์วันนี้ (11 มี.ค.2565) ว่า  บริษัท เอ็มเค เรสโตรองต์ กรุ๊ป จำกัด (มหาชน) หรือ M แนะซื้อราคาเป้าหมาย 60 บาท มีมุมมอง Neutral ต่อข้อมูลใน analyst meeting เนื่องจากข้อมูลที่ได้รับยังสอดคล้องกับประมาณการของเรา ถึงแม้ในระยะสั้นราคาต้นทุนวัตถุดิบโดยรวมจะปรับตัวขึ้นราว 10% แต่ M มีการปรับราคาขายเพิ่มขึ้นราว 3% ทำให้ยังสามารถชดเชยผลกระทบด้านต้นทุนวัตถุดิบได้ (ต้นทุนเป็นสัดส่วน 30% ของรายได้)
ในขณะที่ % SSSG ใน ม.ค.-ก.พ. 2565 ยังโต 15% สะท้อนการระบาดของ COVID-19 สายพันธุ์ Omicron ยังไม่กดดันรายได้มากนัก ทำให้โดยรวมคงมุมมองแนวโน้มกำไรสุทธิไตรมาส 1/2565 จะยังเพิ่มขึ้น เทียบช่วงเดียวกันของปีก่อน ในขณะที่ช่วงที่เหลือของปีก็คงมุมมองกำไรสุทธิทยอยเพิ่มขึ้นต่อเนื่อง โดยคงประมาณการกำไรสุทธิปี 2565 ที่ 1,986 ลบ. (โต 1416%) หากไม่มีการ lockdown และจำกัดที่นั่งในร้านเหมือนปี 2563-2564
ทั้งนี้ความเสี่ยงด้าน downside ปีนี้อยู่ที่เรื่อง food inflation มากกว่า ถ้าไม่สามารถปรับราคาตามต้นทุนที่เพิ่มขึ้นได้ คงแนะซื้อราคาเป้าหมาย 60 บาท  มองการฟื้นตัวปี 2565  ที่ก้าวกระโดดจากปี 2564 ยังเป็นไปตามที่และตลาดคาดหวัง ในขณะที่ด้านการบริหารความเสี่ยง ยังถือว่าทำได้ดีเมื่อเทียบบริษัทในกลุ่มฯ